7. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 230 της 5/17 Απρ. 1969 (ΦΕΚ Α΄ 62) Περί επεκτάσεως των διατάξεων του υπ’ αριθ. 609/1968 Β.Δ/τος «περί καθορισμού των εξεταζομένων μαθημάτων προς χορήγησιν αδείας εις προτιθεμένους να ασκήσουν το επάγγελμα του οδοντιάτρου εν Ελλάδι πτυχιούχους ξένων ανεγνωρισμένων ιδρυμάτων» και επί του οδοντιατρικού τμήματος της Ιατρικής Σχολής του Πανεπιστημίου Θεσσαλονίκης. Έχοντες υπ’ όψει:α)το άρθρ. 8 του Ν.Δ. 4585/1966 εν συνδυασμώ προς τας διατάξεις του άρθρ. 1 του υπ’ αριθ. 2/1967 Β.Δ/τος, β)την απόφασιν του Συλλόγου των καθηγητών του Οδοντιατρικού Τμήματος της Ιατρικής Σχολής του Πανεπιστημίου Θεσσαλονίκης την ληφθείσαν κατά την συνεδρίαν αυτού της 17.10.1968 και γ)την υπ’ αριθ. 91/1969 γνωμοδότησιν του Συμβουλίου της Επικρατείας, προτάσει του Ημετέρου επί της Εθνικής Παιδείας και Θρησκευμάτων Υπουργού, απεφασίσαμεν και διατάσσομεν: Άρθρον μόνον.-1.Αι διατάξεις του υπ’ αριθ. 609/1968 Β.Δ/τος (ΦΕΚ 208 τ.Α΄) «περί καθορισμού των εξεταζομένων μαθημάτων προς χορήγησιν αδείας εις προτιθεμένους να ασκήσουν το επάγγελμα του οδοντιάτρου εν Ελλάδι πτυχιούχους ξένων ανεγνωρισμένων ιδρυμάτων», επεκτείνονται και επί του Οδοντιατρικού Τμήματος της Ιατρικής Σχολής του Πανεπιστημίου Θεσσαλονίκης. Το Β.Δ. 609/1968 παρατίθεται εν τόμ. 31 σελ. 212,02. 2.Το υπ’ αριθ. 25/1962 Β.Δ/μα (ΦΕΚ 8 τ.Α΄) «περί ειδικής δοκιμασίας πτυχιούχων Οδοντιατρικής αλλοδαπών ανεγνωρισμένων ομοταγών Πανεπιστημίων προς χορήγησιν αδείας ασκήσεως του Οδοντιατρικού επαγγέλματος και του τύπου του χορηγουμένου ενδεικτικού» καταργείται. Εις τον αυτόν επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 